Document ID: 32006R0040

KOMISIJAS REGULA (EK) Nr. 40/2006
(2006. gada 10. janvāris),
ar kuru groza Regulu (EK) Nr. 4/2004, kas paredz sīki izstrādātus noteikumus par to, kā piemērot Padomes Regulu (EEK) Nr. 4045/89 par dalībvalstu veiktām Eiropas Lauksaimniecības virzības un garantiju fonda Garantiju nodaļas finansējuma sistēmā ietilpstošo darījumu rūpīgām pārbaudēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 21. decembra Regulu (EEK) Nr. 4045/89 par dalībvalstu veiktām Eiropas Lauksaimniecības virzības un garantiju fonda Garantiju nodaļas finansējuma sistēmā ietilpstošo darījumu rūpīgām pārbaudēm un Direktīvas 77/435/EEK atcelšanu (1), un jo īpaši tās 19. pantu,
tā kā:
(1)
Regula (EEK) Nr. 4045/89 paredz, ka dalībvalstis paziņo Komisijai noteiktu informāciju. Ar Komisijas Regulu (EK) Nr. 4/2004 (2) paredzēta šādu paziņojumu formas un satura standartizācija. Pateicoties standartizācijai, iesniegto informāciju ir vieglāk izmantot un tiek garantēta vienāda pieeja, tādēļ jāpieņem vēl sīkāki noteikumi par šo paziņojumu formu un saturu.
(2)
Tādēļ attiecīgi jāgroza Regula (EK) Nr. 4/2004.
(3)
Šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 4/2004 groza šādi:
1)
Regulas 5. pantu groza šādi:
a)
tā 1. punktu aizstāj ar šādu:
“1. Regulas (EEK) Nr. 4045/89 9. panta 1. punktā minētajā gada ziņojumā ietver sīku informāciju par visiem Regulas (EEK) Nr. 4045/89 piemērošanas aspektiem, kas uzskaitīti šīs regulas II pielikuma I daļā, un sīku informāciju atbilstoši minētā pielikuma II daļā norādītajiem veidlapu paraugiem.”;
b)
tā 3. punktu aizstāj ar šādu:
“3. Regulas (EEK) Nr. 4045/89 7. panta 2. punktā minēto uzņēmumu sarakstu izstrādā atbilstīgi šīs regulas IV pielikumā norādītajam veidlapas paraugam, un tajā iekļauj datus par darījumiem 6. panta 3. punktā norādītajā formātā.”;
c)
minēto pantu papildina ar šādu 8. punktu:
“8. Regulas (EEK) Nr. 4045/89 2. panta 2. punktā minēto riska analīzi izstrādā atbilstīgi šīs regulas IX pielikumā norādītajam veidlapas paraugam.”
2)
Regulas 6. pantu aizstāj ar šādu:
“6. pants
1. Saskaņā ar 5. panta 1., 2., 3., 4., 7. un 8. punktu iesniedzamo informāciju paziņo elektroniskā veidā formātā, ko norāda Komisija.
2. Saskaņā ar 5. panta 5. un 6. punktu iesniedzamo informāciju paziņo papīra formā vai elektroniski tādā formātā, par ko vienojas sūtītājs un saņēmējs. Nosūtītājam nosūta apstiprinājumu par katra saskaņā ar 5. panta 5. un 6. punktu saņemtā pieprasījuma/atbildes saņemšanu.
3. Datus par darījumiem saskaņā ar Regulas (EEK) Nr. 4045/89 7. pantu paziņo elektroniski tādā formātā, kas norādīts Komisijas Regulas (EK) Nr. 2390/1999 (3) I pielikumā, II pielikuma 2. punktā un III pielikumā.
3)
Regulas II pielikumu aizstāj ar šīs regulas I pielikuma tekstu.
4)
Regulas III pielikumu aizstāj ar šīs regulas II pielikuma tekstu.
5)
Regulas VIII pielikumu aizstāj ar šīs regulas III pielikumu.
6)
Pievieno jaunu IX pielikumu, kura teksts izklāstīts šīs regulas IV pielikumā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 10. janvārī

Labels: 12
2
4
15